බරපතල තුවාල ලැබූ ඔහු බලපිටිය රෝහලට ඇතුළත් කිරීමෙන් පසු මියගොස් ඇති බවයි පොලීසයි වැඩිදුරටත් පැවසුවේ.මේ අතර,  අවමංගල්‍ය උත්සව දෙකකට සහභාගි වී ආපසු එමින් සිටි කණ්ඩායම් දෙකක් අලව්ව සහ රාවණාඇල්ල ප්‍රදේශවලදී අද පෙරවරුවේ අනතුරුවලට ලක්වීමෙන් පුද්ගලයින් 8 දෙනෙකු ජිවිතක්ෂයට පත්වුණා.අද අලූයම 4.05 ට පමණ කොළඹ - කුරුණෑගල මාර්ගයේ අලව්ව - වළකුඹුර ප්‍රදේශයේදී එක් රිය අනතුරක් සිදුවූ අතර, එහිදී  පුද්ගලයින් පස්දෙනෙකු ජීවිතක්ෂයට පත්වුණේ ටිපර් රථයක් සහ මෝටර් රථයක් මුහුණට මුහුණ ගැටීමෙන්.සිද්ධියෙන් මෝටර් රථයේ ගමන් ගත් සියලූදෙනාම මියගිය බවයි පොලීසිය සඳහන් කළේ.ඔවුන් වරකාපොල ප්‍රදේශයේ  අවමංගල්‍ය උත්සවයකට සහභාගි වී යළි කුරුණෑගල බලා පැමිණෙමින් සිටියදියි මෙම අනතුරට මුහුණ දී තිබුණේ.